17/06/2021 | Administración LocalMunicipal
Arteixo
Secretaría Xeral
Bases reguladoras para a concesión de subvencións para a mellora de competencias dixitais do colectivo de estudantes matriculados en centros de ensino públicos do termo municipal de Arteixo

Aprobación das bases reguladoras para a concesión de subvencións para a mellora de competencias dixitais do colectivo de estudantes matriculados en centros de ensino públicos do termo municipal de Arteixo BASES REGULADORAS PARA A CONCESIÓN DE SUBVENCIÓNS PARA A MELLORA DE COMPETENCIAS DIXITAIS DO COLECTIVO DE ESTUDANTES MATRICULADOS EN CENTROS DE ENSINO PÚBLICOS DO TERMO MUNICIPAL DE ARTEIXO O Pleno da Corporación, en sesión ordinaria celebrada o día 27 de maio de 2021, acordou a aprobación das bases reguladoras para a concesión de subvencións para a mellora de competencias dixitais do colectivo de estudantes matriculados en centros de ensino públicos do termo municipal de Arteixo. Dando cumprimento ao acordo plenario, procédese á publicación íntegra das mesmas para xeral coñecemento. BASES REGULADORAS PARA A CONCESIÓN DE SUBVENCIÓNS PARA A MELLORA DE COMPETENCIAS DIXITAIS DO COLECTIVO DE ESTUDANTES MATRICULADOS EN CENTROS DE ENSINO PÚBLICOS DO TERMO MUNICIPAL DE ARTEIXO 1.–Finalidade e obxecto. As presentes bases teñen como finalidade regular as axudas, na modalidade de concorrencia competitiva, dirixidas aos centros de ensino públicos do termo municipal de Arteixo e irán destinadas a gastos de equipamento e investimento tecnolóxico (materiais e medios de carácter no funxible e inventariables que son necesarios para o normal desenvolvemento da actividade educativa), para o desenvolvemento de coñecementos, capacidades, destrezas e habilidades en contextos e con ferramentas propias das TIC e das TAC. Esta liña de subvencións inclúese dentro do proxecto “Arteixo Innovación-Educación”. O período subvencionable será o establecido en cada convocatoria e con cargo ao Orzamento do Concello de Arteixo estipulado para cada exercizo.2.–Entidades beneficiarias. Requisitos. Centros de ensino públicos de todos niveis educativos obrigatorios e non obrigatorios, ubicados no termo municipal de Arteixo, con ensino regrado, que cumpran os seguintes requisitos especificados na Ordenanza Xeral reguladora da concesión de subvención municipais: a) Ter a condición de entidade beneficiaria para realizar a actividade que fundamente a concesión da subvención. b) Atoparse na situación que fundamenta a concesión de subvención. c) Estar ao corrente no cumprimento de obrigas tributarias (Estado, CCAA, Deputación Provincial, Concello de Arteixo e organismos relacionados) e coa Seguridade Social. d) Estar ao corrente no pago de obrigas de reintegro de subvencións. e) Os solicitantes deberán reunir os requisitos establecidos no artigo 10 da Lei 9/2007 do 13 de xuño, de Subvencións de Galicia e non estar incursos en prohibición para ser beneficiarios de subvencións, para o que se lles esixirá unha declaración de non estar incursos nas prohibicións que recollen os apartados 2 e 3 do referido artigo 10 da Lei 9/2007.3.–Partida económica e crédito orzamentario. Será a consignada anualmente no orzamento municipal para cada programa. En todo caso, o límite sempre será o esgotamento da partida presupostaria.4.–Tramitación e documentación de solicitude. O procedemento e réxime destas subvencións tramitarase en réxime de concurrencia competitiva e de acordo cos principios de publicidade, transparencia, concurrencia, obxectividade, igualdade, non discriminación, eficacia no cumprimento dos obxectivos fixados polo Concello de Arteixo e eficiencia na asignación e na utilización de recursos públicos. As solicitudes formularanse no modelo normalizado establecido e presentaranse no Rexistro Xeral (central ou auxiliares), a través da sede electrónica municipal ou en calquera dos lugares ou rexistros establecidos na normativa reguladora do procedemento administrativo común, xunto coa documentación sinalada a continuación: a) Memoria explicativa do proxecto para o que se aplicará o equipamento e inversión que se pretenden realizar, con especificación do contido e a súa ubicación, obxectivos xerais e específicos, responsable da súa execución, número de beneficiarios e fins concretos ós que se destinarán os fondos. b) Presuposto detallado de gastos do equipamento/inversión para o que se solicita. c) Importe da subvención solicitada d) Declaración de non estar incursa en ningunha das causas de prohibición para percibir axudas públicas segundo o artigo 13 da Lei 38/2003, Xeral de Subvencións. e) Declaración relativa a outras subvencións e/ou axudas percibidas con idéntico destino. Calquera defecto, erro ou ausencia na presentación da documentación terá que ser subsanado no prazo de dez días dende a recepción do requirimento en aplicación do contido na Lei 39/2015, do 1 de outubro, de Procedemento Administrativo Común, previa comunicación deste feito no enderezo electrónico facilitado pola entidade solicitante. A concesión da subvención virá determinada pola puntuación acadada unha vez aplicados os criterios definidos nas presentes bases. En todo caso, o pagamento realizarase en dous prazos:  1.º prazo: 50% da contía total concedida unha vez aprobada a concesión polo órgano con competencia na materia.  2.º prazo: 50% da contía total concedida, previa aprobación da conta xustificativa. No caso de que a contía total xustificada sexa inferior á concedida, efectuarase o reaxuste neste prazo, aplicándose coeficiente de financiamento segundo a porcentaxe de subvención concedida. Para os efectos de xustificación das subvencións aplicarase o coeficiente de financiamento (cociente entre o importe da subvención solicitada e o importe do presuposto calculado de gastos). O presuposto subvencionado a xustificar (cantidade que hai que xustificar para cobrar a subvención) é o resultado de dividir o importe da subvención concedida polo coeficiente de financiamento. No caso de que o centro subvencionado solicite cambio no obxecto da subvención, poderanse aplicar reaxustes na concesión incial. Se ditos cambios provocan un presuposto superior ou igual ao presuposto inicial, manterase o coeficiente de financiamento, o importe da subvención e o presuposto subvencionado; se o presuposto é inferior ao inicial, deberá determinarse un novo coeficiente de financiamento, novo importe e novo presuposto subvencionado, que serán inferiores ao inicialmente establecido. De conformidade co artigo 17 da Lei 1/2016, do 18 de xaneiro, de transparencia e bo goberno, e co artigo 15 da Lei 9/2007, do 13 de xuño, de subvencións de Galicia, a Concellaría responsable da xestión das axudas reguladas nestas bases publicará na páxina web oficial a relación de entidades beneficiarias e o importe das axudas concedidas. A tal efecto, a presentación de solicitude de subvención leva implícita a autorización para o tratamento necesario dos datos.5.–Prazo e lugar de presentación de solicitudes. As solicitudes deberán presentarse no Rexistro Xeral do Concello (central ou auxiliares), na sede electrónica do Concello ou a través de calquera das formas establecidas na Lei 39/2015, do 1 de outubro, do Procedemento Administrativo Común das Administracións Públicas, no prazo que se estableza na correspondente convocatoria anual.6.–Obrigas das entidades beneficiarias.  As entidades solicitantes deberán reunir os requisitos establecidos no artigo 10 da Lei 9/2007 do 13 de xuño, de subvencións de Galicia e non estar incursas en prohibición para ser beneficiario de subvención, para o que se esixirá aos solicitantes unha declaración de non estar incursos nas prohibicións que recollen os apartados 2 e 3 do referido artigo 10 da Lei 9/2007.  Realizar a actividade subvencionada consonte co proxecto presentado coa solicitude, deixando constancia do financiamento municipal en calquera actividade coa inclusión da imaxe corporativa municipal.  Responder da veracidade dos datos da solicitude, baixo a persoal responsabilidade da persoa que subscriba a solicitude.  Dar a axeitada publicidade ao financiamento municipal do obxecto subvencionado en calquera evento ou actividade relacionada coa entidade (dípticos, carteis, impresos, anuncios, placas, soportes electrónicos e audiovisuais) e informar ao público da financiación municipal para os proxectos obxecto das subvencións, coa colocación en lugar destacado e visible para o público (por exemplo, na entrada do centro) dunha placa de metacrilato de tamaño mínimo A3 que incluirá os anagramas que desde o Concello se indiquen. Este cartel permanecerá durante un período de 5 anos no mesmo lugar.  Colaborar cos distintos departamentos municipais nos actos para os que sexan requeridos  Someterse a actuacións de comprobación e control financieiro que poidan realizar os órganos de control competentes, achegando canta información lle sexa requerida no exercizo das actuacións anteriores.7.–Comisión avaliadora. A valoración das solicitudes e documentación achegada será realizada por unha Comisión Avaliadora, formada por:  O/a técnico/a municipal do departamento xestor.  O/a concelleiro/a da área xestora ou persoa na que delegue.  O/a concelleiro/a de Facenda ou persoa na que delegue.8.–Gastos subvencionables. Son aqueles que de maneira indubidable respondan á natureza da actividade subvencionada e se realicen no prazo de execución establecido na correspondente convocatoria. Deberá acreditarse no correspondente xustificante de gasto, que este está directamente relacionado co obxecto da subvención. Considerarase gasto realizado aquel que estea efectivamente pagado con anterioridade ao remate da data de vixencia que se especifique nas bases.9.–Procedemento de concesión con órganos competentes. Para a tramitación das subvencións aplicarase o procedemento estipulado na Ordenanza reguladora da concesión de subvencións municipais e, supletoriamente, o que indica a Lei 38/2003, do 17 de novembro, Xeral de Subvencións. O procedemento definido na Ordenanza municipal é o seguinte:  Aprobación das bases polo Pleno Municipal.  Publicación das bases no BOP.  Aprobación da convocatoria anual polo órgano municipal con competencias na materia.  Publicación da convocatoria no BOP coa concreción do prazo de presentación de solicitudes.  Valoración de solicitudes e elevación de proposta ao órgano municipal competente para a súa concesión.10.–Notificación e publicidade. O acordo de concesión, deberase notificar expresamente a todos os solicitantes no prazo máximo de 2 meses, contados a partir da data de resolución e será exposto ao público nos taboleiros de anuncios do Concello. Contra a desestimación expresa ou presunta das solicitudes presentadas poderán formularse os recursos que procedan.11.–Reformulación das solicitudes. A reformulación das solicitudes realizarase de forma automática, de xeito que, se o importe da subvención é inferior ao solicitado polo beneficiario, o presuposto subvencionado que deberá ser xustificado posteriormente, determinarase dividindo a contía da subvención concedida polo coeficiente de financiamento proposto polo beneficiario.12.–Xustificación. Para o cobro da subvención as entidades deberán presentar no Rexistro Xeral do Concello ou a través da sede electrónica unha conta xustificativa simplificada (segundo modelos) co seguinte contido: a) MEMORIA DE ACTUACIÓN XUSTIFICATIVA do cumprimento das condicións impostas na concesión da subvención. Dita memoria conterá definición das accións/actividades realizadas, temporalización, obxectivos acadados, nivel de cumprimento dos obxectivos establecidos e autoavaliación. b) MEMORIA ECONÓMICA XUSTIFICATIVA do gasto realizado. Virá acompañada de facturas ou documentos probatorios que terán que ser orixinais. Con cada unha das facturas achegarase xustificante bancario de transferencia que acredite o pago ao proveedor, no que se indicará o beneficiario, número de factura que se paga e importe abonado contra a conta operativa da que é titular a entidade beneficiaria. c) Tres presupostos ou ofertas, solicitadas con carácter previo á contratación, para gastos que superen os 6.000,00 €. A elección entre as ofertas presentadas deberá xustificarse expresamente nunha memoria cando a elección non recaia na proposta económica máis ventaxosa. d) Certificado de estar ao corrente nas obrigas tributarias coa Seguridade Social, coa Facenda do Estado, coa Xunta de Galicia, coa Deputación Provincial e co Concello de Arteixo, ou autorizacións para a súa obtención cando sexa posible. e) Relación doutras axudas ou subvencións recibidas para a mesma finalidade, indicando o importe e a procedencia ou, no seu caso, declaración de que no se obtivo ningunha outra axuda para o mesmo fin. f) Declaración de ter cumprida a finalidade para a que foi concedida a axuda. g) Acreditación gráfica do cumprimento da obriga de facer constar a colaboración do Concello de Arteixo en toda a información (impresa, informática ou audiovisual) que se teña feito e no equipamento que estea vinculado ao obxecto desta subvención. O prazo para presentar esta conta xustificativa rematará o 15 de novembro do ano da convocatoria. No caso de que a documentación xustificativa fose incorrecta ou insuficiente, darase un prazo de dez días para a súa emenda. Pasado o dito prazo sen que o interesado atenda o requerimento, entenderase que desiste da súa petición, ditándose resolución que deberá ser notificada ao beneficiario. Para a valoración do cumprimento da finalidade básica da subvención e o seu pagamento, terase en conta o seguinte:  No caso de que se xustifique o gasto polo 100% do presuposto subvencionado, aboarase a totalidade da subvención.  No caso de que se xustifique un gasto inferior ao 100% e, alomenos do 25% do presuposto subvencionado, aboarase a parte proporcional da subvención.  No caso de que se xustifique un gasto inferior ao 25% do presuposto subvencionado, non se considerará cumprida a finalidade básica da subvención, co que non se aboará ningunha cantidade.13.–Fiscalización, aprobación e pago. As contas xustificativas serán recabadas polo departamento xestor das subvencións. Elaborarase informe técnico que se remitirá á Intervención para a fiscalización do expediente, previo ao acordo de concesión, que será adoptado polo órgano municipal con competencias na materia, que aprobará a ordeación do pago cando proceda.14.–Compatibilidade. As subvencións concedidas non son compatibles con outras axudas de administracións públicas ou entidades privadas para a mesma finalidade.15.–Reintegro. Procederá o reintegro dos anticipos ou cantidades percibidas en concepto de subvención nos seguintes casos: a) Cando o importe da subvencion anticipada supere ao gasto efectivamente realizado. b) Cando se incumpran as condicións que deron lugar á obtencion da subvención. c) Cando se incumpra a obriga de xustificación. Nos casos b) e c) o procedemento iniciarase mediante acordo inicial do órgano municipal con competencias na materia, no que se indicará a causa, as obrigas incumpridas e o importe da subvención concedido. O acordo notificarase á entidade/persoa beneficiaria que terá un prazo de quince días para presentar alegacións. No caso de que se formulen, emitirase informe polo departamento de Intervención, previa adopción do acordo definitivo de reintegro por parte do órgano municipal con competencias na materia. En caso contrario, transcorridos os 15 días, entenderase firme o acordo inicial de reintegro, debendo notificarlle ao interesado para que realice o ingreso no prazo e forma que establece o RD 939/2005, do 29 de xullo, polo que se aproba o Regulamento Xeral de Recadación.16.–Infraccións e sancións. Vencido o prazo de xustificación ou, no seu caso, a prórroga, sen que a entidade presentara a documentación xustificativa, o departamento xestor, requerirá unha única vez para que a presente no prazo improrrogable de 15 días dende a súa notificación. A falta de presentación da documentación neste prazo suporá a renuncia á subvención outorgada, sen prexuízo das responsabilidades dispostas na Lei Xeral de Subvencións e demais normativa concordante. A presentación da documentación neste prazo excepcional, non eximirá á entidade beneficiaria da sanción que lle corresponda: 10% do importe da subvención cun límite de 250 €. Aplicarase a compensación para o cobro da sanción, agás que a entidade sancionada presente a oposición á sanción ata que se resolva o recurso. Os/as beneficiarios/as das subvencións quedarán sometidos ás responsabilidades e réxime sancionador establecido na Lei 38/2003, do 17 de novembro, Xeral de Subvencións e demais normativa concordante.17.–Criterios para a concesión das subvencións. Os proxectos achegados para a solicitude de subvención para a anualidade actual valoraranse cun máximo de 100 puntos conforme aos seguintes criterios: 1. Breve resumo da evolución do proxecto Arteixo Innovación – Equipamento e inversión no centro. Ata 3 puntos.2. Explicación do interese e relevancia do proxecto para o centro. Ata 3 puntos.3. Obxectivos xerais e específicos do proxecto. Ata 7 puntos.4. Avaliación do impacto do uso das TIC e das TAC no alumnado e nas súas familias e grao de implicación do centro nas accións derivadas do proxecto Arteixo Innovación – Educación estimadas para a presente anualidade. Ata 3 puntos.5. Concreción de niveis/cursos directamente beneficiarios do proxecto durante a presente anualidade. Ata 3 puntos.6. Información sobre número de alumnado e de profesorado (diferenciado por sexos en ambos casos) directamente implicado, así coma de calquera outro persoal externo ao centro. Ata 3 puntos.7. Indicar se se trata de nova adquisición ou reposición ou concretar no caso de que sexa para ambas. Ata 3 puntos.8. Nivel de cumprimento de proxecto achegado na convocatoria da anualidade anterior, de ser o caso. Ata 5 puntos.9. Proxecto de apoio a alumnado con vulnerabilidade educativa incluído no proxecto Arteixo Innovación da anualidade actual. Ata 10 puntos.10. Proxecto específico para alumnado con NEE (aplicacións hardware e software informático de utilidade para diferentes discapacidades; ferramentas tecnolóxicas que permitan a accesibilidade e a inclusión dixital). Ata 10 puntos.11. Programas de promoción das accións para difusión do impacto do “Proxecto Arteixo Innovación-Educación”: a) Sistemas de participación en accións formativas, informativas, de intercambio, de implementación de boas prácticas, ponencias e/ou calquera outras que se poidan planificar relacionadas co obxecto da convocatoria polo Concello de Arteixo. Ata 2 puntos. b) Dinamización da comunidade educativa (profesorado, alumnado e familias) sobre o uso dos equipamentos e inversións financiados polo Concello de Arteixo a través do proxecto Arteixo Innovación. Ata 2 puntos.12. Porcentaxe de achega económica do centro educativo sobre o orzamento total do equipamento. a) 0%: 0 puntos. b) 10%: 2,5 puntos. c) 15%:5 puntos. d) 20%: 7,5 puntos. e) 25% ou superior: 10 puntos.13. Número de unidades do centro en funcionamento: 2 puntos por cada unidade, ata un máximo de 10 puntos.14. Nivel de aplicación do proxecto no centro. a) Aulas: ata 5 puntos. b) Espazos comúns tales coma biblioteca, ximnasio, salón de actos, laboratorio, etc: Ata 5 puntos. c) Espazos administrativos: 1 punto.15. Posta a disposición e uso do equipamento para o alumnado que o precise cando este estea fóra do centro. Ata 5 puntos.16. Adquisición de equipamento para mitigar a brecha dixital e favorecer que o alumnado dispoña de equipamento en réxime de préstamo no seu domicilio. Ata 5 puntos.17. Diagnóstico das necesidades de formación do profesorado do centro e plan de formación para atender ao desenvolvemento do proxecto. Ata 5 puntos. Segundo a puntuación acadada, a porcentaxe de subvención a aplicar sobre o orzamento proposto pola entidade, sempre e cando exista crédito orzamentario suficiente, será a seguinte: No caso de que o crédito orzamentario non sexa suficiente para aplicar estas porcentaxes de subvención, estas minoraranse proporcionalmente. Para as casuísticas non previstos nas presentes bases, aplicarase o estipulado na Lei 38/2003, do 17 de novembro, Xeral de Subvencións; no Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións; na Lei 9/2007, do 13 de xuño, de subvencións de Galicia; na Ordenanza municipal reguladora da concesión de subvencións municipais e demais normativa concordante. Arteixo, 10 de xuño de 2021. Asinado dixitalmente Felix Fernando Cristina Lliberos Ruiz Santaquiteria de Igualdade, Servizos Sociais, Sanidade e Educación